Doložka finančných, ekonomických, environmentálnych vplyvov a vplyvov na zamestnanosť

1.	Odhad dopadov na verejné financie

a/ Vyčíslenie finančných dôsledkov na štátny rozpočet vrátane vyčíslenia dôsledkov na počty zamestnancov rozpočtových a príspevkových organizácií.

Na základe odborného odhadu porovnaním s nákladmi na spracovanie územnoplánovacej dokumentácie na úrovni štátu, ku ktorým sa priratávajú náklady na preklad a pracovné cesty do zahraničia, predpokladáme nasledovné náklady:
celkom r. 2004-2008 na prvé dve fázy projektu ca. 6,5 mil. Sk, z toho v roku 2004 
ca. 1 500 tis. Sk. Uvedené finančné prostriedky budú vyčlenené z rozpočtovej kapitoly MVRR SR.

b/ Vyčíslenie finančných dôsledkov na rozpočty obcí a VÚC.

Participácia na činnostiach uvedených v deklarácii nebude dostatočne efektívna bez spolupráce s dotknutými samosprávnymi krajmi.
Účasť samosprávnych krajov bude potrebná v druhej fáze spolupráce a finančné dôsledky budú predstavovať náklady na 2 zahraničné pracovné cesty ročne na 1 samosprávny kraj.

Materiál nemá žiadne finančné dôsledky: 
na rozpočty obcí, na rozpočty štátnych fondov, na rozpočet Sociálnej poisťovne, na rozpočet Národného úradu práce, na rozpočty zdravotných poisťovní, na rozpočet Fondu národného majetku SR a Slovenského pozemkového fondu.

2.	Materiál nemá žiadne ekonomické vplyvy, vplyvy na zamestnanosť ani environmentálne vplyvy.